ନାସାର ଇଣ୍ଟରନ୍ୟାସନାଲ ଆଷ୍ଟ୍ରୋନୋମିକାଲ ୟୁନିଅନର ମହାକାଶ ବୈଜ୍ଞାନିକମାନେ ୧୧ ନଭେମ୍ବର ୨୦୦୬ରେ ଖୋଜିଥିବା ଏକ ଗ୍ରହର ନାମକରଣ ପଦ୍ମ ବିଭୁଷଣ ପଣ୍ଡିତ ଜସରାଜଙ୍କ ନାମ ଅନୁସାରେ କରିଛନ୍ତି । ମହାକାଶରେ ମିଳିଥିବା ଏହି ଗ୍ରହ ମଙ୍ଗଳ ଏବଂ ବୃହସ୍ପତି ମଧ୍ୟରେ ଅବସ୍ଥିତ । ଏହା ଏକ ମାଇନର ପ୍ଲାନେଟ । ମାଇନର ପ୍ଲାନେଟ ସେହି ଗ୍ରହମାନଙ୍କୁ କୁହାଯାଏ ଯେଉଁମାନେ ପୂରା ଭାବେ ଗ୍ରହ ନୁହଁନ୍ତି କି ଧୂମକେତୁ ନୁହଁନ୍ତି ।
ପଣ୍ଡିତ ଜସରାଜଙ୍କ ଜନ୍ମ ୨୮ ଜାନୁଆରୀ ୧୯୩୦ରେ ହୋଇଥିଲା । ଏହି ଆଧାରରେ ଗ୍ରହର ନାମକରଣ ୩୦୦୧୨୮ ରଖାଯାଇଛି । ଏହି ସଂଖ୍ୟା ଜସରାଜଙ୍କ ଜନ୍ମଦିନର ଓଲଟା । ଏହାର ସୂଚନା ପଣ୍ଡିତ ଜସରାଜଙ୍କ ଝିଅ ଦୁର୍ଗା ଜସରାଜ ଦେଇଛନ୍ତି । ନାସା ୨୩ ସେପ୍ଟେମ୍ବରରେ ଏହି ନାମକରଣ ବିଷୟରେ ଘୋଷଣା କରିଛନ୍ତି ।
କହିରଖୁଛୁ ଯେ ଆଇଏୟୁ ୨୩ ସେପ୍ଟେମ୍ବର ୨୦୧୯ରେ ଏହା ବିଷୟରେ ଘୋଷଣା କରି ପ୍ରତୀକ ଚିହ୍ନ ମୁମ୍ବାଇ ସ୍ଥିତ ପଣ୍ଡିତ ଜସରାଜଙ୍କ ବାସଭବନକୁ ପହଁଚାଇଥିଲେ । ଏହି ସମ୍ମାନ ପାଇବାରେ ପଣ୍ଡିତ ଜସରାଜ ପ୍ରଥମ ଭାରତୀୟ କଳାକାର ।
କହିରଖୁଛୁ ଯେ, ଭାରତ ସରକାର ମଧ୍ୟ ପଣ୍ଡିତ ଜସରାଜଙ୍କୁ ସଙ୍ଗୀତ ପ୍ରତି ତାଙ୍କର ଯୋଗଦାନ ପାଇଁ ପଦ୍ମ ବିଭୂଷଣ, ପଦ୍ମ ଭୂଷଣ ଏବଂ ପଦ୍ମଶ୍ରୀ ସମ୍ମାନରେ ସମ୍ମାନୀତ କରିଛନ୍ତି । ଏହା ସହିତ ତାଙ୍କୁ ସଙ୍ଗୀତ ନାଟକ ଏକାଡୋମୀ ପୁରସ୍କାର, ମାଷ୍ଟର ଦୀନାନାଥ ମଙ୍ଗେସକର ଆୱାର୍ଡ, ଲତା ମଙ୍ଗେସକର ପୁରସ୍କାର, ମହାରାଷ୍ଟ୍ର ଗୌରବ ପୁରସ୍କାର ମଧ୍ୟ ମିଳିଛି ।
